# The Social Network

| *The Social Network* |
| --- |
| Títol | *The Social Network* |
|  Póster d'a cinta. |
| Ficha tecnica |
| Dirección | David Fincher |
| Dirección artistica | Curt Beech Keith P. Cunningham |
| Producción | Scott Rudin Dana Brunetti Michael De Luca Ceán Chaffin |
| Disenyo de producción | Donald Graham Burt |
| Guión adaptau | Aaron Sorkin |
| Basau en | *The Accidental Billionaires*, asayo de Ben Mezrich (2009) |
| Musica | Trent Reznor Atticus Ross |
| Soniu | Ren Klyce David Parker Michael Semanick Mark Weingarten |
| Fotografía | Jeff Cronenweth |
| Montache | Angus Wall Kirk Baxter |
| Escenografía | Victor J. Zolfo |
| Vestuario | Jacqueline West |
| Maquillache | Felicity Bowring Heather Mages Elizabeth Yianni-Georgiou |
| Peluquería | Linda D. Flowers Kelly Muldoon Elizabeth Yianni-Georgiou |
| Casting | Meagan Lewis Laray Mayfield |
| Actors | Jesse Eisenberg Andrew Garfield Justin Timberlake Armie Hammer Max Minghella Brenda Song Rashida Jones John Getz David Selby Denise Grayson Douglas Urbanski Rooney Mara Joseph Mazzello Dustin Fitzsimons Wallace Langham Patrick Mapel Dakota Johnson Malese Jow Trevor Wright Shelby Young Aaron Sorkin Steve Sires Caleb Landry Jones |
| Color | Color by DeLuxe |
| Datos y cifras |
| País(es) | Estaus Unius |
| Anyo | 2010 |
| Estreno | 24 de setiembre de 2010  Festival de Cine de Nueva York (Nueva York, Nueva York, Estaus Unius) |
| Chenero(s) | Cine de drama Cine biografico |
| Durada | 120 min. |
| Idioma(s) | Anglés Francés |
| Companyías |
| Productora(s) | Columbia Pictures Relativity Media Scott Rudin Productions Michael De Luca Productions Trigger Street Productions |
| Distribución | Sony Pictures Releasing |
| Presupuesto | 40 millons de dólars |
| Recauto | 224,9 millons de dólars |
| Informacions en bases de datos especializadas: |
|             |

The Social Network (títol orichinal en anglés, en aragonés O ret social, estrenada en Aragón con o suyo títol traduciu enta lo castellano como La red social) ye una cinta de cine estausunidense de cine de drama biografico estrenada l'anyo 2010, dirichida por David Fincher seguntes un guión adaptau por Aaron Sorkin (basau en *The Accidental Billionaires*, un asayo de Ben Mezrich publicau en 2009), con una banda sonora orichinal de Trent Reznor y Atticus Ross, una dirección de fotografía de Jeff Cronenweth, una producción cinematografica de Scott Rudin, Dana Brunetti, Michael De Luca y Ceán Chaffin ta las productoras Columbia Pictures, Relativity Media, Scott Rudin Productions, Michael De Luca Productions y Trigger Street Productions, y un elenco d'actors formau por Jesse Eisenberg, Andrew Garfield, Justin Timberlake, Armie Hammer, Max Minghella, Brenda Song, Rashida Jones, John Getz, David Selby, Denise Grayson, Douglas Urbanski, Rooney Mara, Joseph Mazzello, Dustin Fitzsimons, Wallace Langham, Patrick Mapel, Dakota Johnson, Malese Jow, Trevor Wright, Shelby Young, Aaron Sorkin, Steve Sires y Caleb Landry Jones, entre d'atros.

A cinta conta la fundación d'o ret social Facebook, y conta los feitos en tres bloques deseparaus: os escaicimientos mientres os oríchens de Facebook y dos demandas chudicials, una d'Eduardo Saverin contra Mark Zuckerberg y l'atra d'os chiminucos Cameron y Tyler Winklevoss, tamién contra Zuckerberg. Se conta cómo en octubre de 2003 a Zuckerberg l'albandonó su novia, y iste desenrolló unas aplicacions infomaticas insultants ta la mesacha, permetendo que cualsiquiera veyese y comentase adintro d'a web d'a Universidat Harvard a on estudiaban, colapsando asinas os suyos servidors. Ixe feito atraye l'atención d'os chiminucos Winklevoss y d'o suyo socio Divya Narendra, qui li proposan construyir un rete social exclusivo ta los estudiants de Harvard. Zuckerberg tamién contacta con Eduardo Saverin, con qui organiza un rete social exclusivo ta los estudiants d'a Ivy League. Con aportación de capital por Saverin, Zuckerberg desenrolla Facebook, cosa que no lis cuaca a los chiminucos, en creyer que lis ha robau a suya idea. Facebook empecipia una expansión, y Saverin y Zuckerberg contactan con Sean Parker, fundador de Napster, qui los convence ta tresladar a empresa enta Palo Alto en California, cosa que no li cuaca a Saverin y que finalment provoca que iste se distancie de Zuckerberg, a la vegada que los chiminucos, en descubrir que Facebooh s'ha expandiu enta Europa, deciden demandar chudicialment a Zuckerberg.

A cinta s'ambienta en os 2003, 2004 y 2005 en Boston y Cambridge (Massachusetts) y Palo Alto (California) y las suyas escenas se filmoron en a Universidat d'o Sud de Califonia en Los Angeles y en Beverly Hills, Glendale, Pasadena y Santa Monica (California), Universidat Johns Hopkins en Baltimore (Maryland) y Andover, Medford y Somerville (Massachusetts) en Estaus Unius y Windsor (Berkshire) y Henley-on-Thames (Oxfordshire) en o Reino Uniu.

Se tracta d'una cinta que ha recibiu cuantismos premios y nominacions, en destacando tres Premios Oscar en 2011 mientres a 83ena edición d'os Oscar (Millor Guión Adaptau Millor Montache y Millor Banda Sonora Orichinal), amás d'atras cinco nominacions (Millor Cinta, Millor Director, Millor Actor, Millor Fotografía y Millor Soniu); un Premio César a la Millor Cinta Forana en 2011 mientres a 36ena edición d'os Premios César; y tres Premios BAFTA en 2011 mientres a suya 64ena edición (Millor Director, Millor Guión Adaptau y Millor Montache) amás d'atras cuatre nominacions (Millor Cinta, Millor Actor, Millor Actor Segundario y Millor Estrela Emerchent).

## Elenco

| Actor | Papel | Notas |
| --- | --- | --- |
|  | ' |  |

## Se veiga tamién

* Cine en 2010.
* Cintas de 2010.

## Referencias

## Vinclos externos

* Se veigan as imáchens de Commons sobre The Social Network.
* (en) *The Social Network* en Internet Movie Database.
* (en) *The Social Network* en Rotten Tomatoes.

|  |
| --- |
| **Premios César** |
| Predecesor: Gran Torino | **Premio César a la Millor Cinta Forana** 2011 (36ena edición) | Succesor: Jodāi-e Nāder az Simin |
|  |
| **Premios Oscar** |
| Predecesor: Avatar* *The Blind Side* *District 9* *An Education* *Maldaus bordes* *Precious* *A Serious Man* *Up* *Up in the Air | **Nominada a lo Premio Oscar a la Millor Cinta con *Black Swan* *The Fighter* *Inception* *The Kids Are All Right* *127 Hours* *Toy Story 3* *True Grit* *Winter's Bone 2011 (83ena edición) | Succesor: The Descendants* *Extremely Loud & Incredibly Close* *The Help* *Hugo* *Midnight in Paris* *Moneyball* *The Tree of Life* *War Horse |
|  |
| **Premios BAFTA** |
| Predecesor: Avatar* *An Education* *Precious* *Up in the Air | **Nominada a lo Premio BAFTA a la Millor Cinta con *Black Swan* *Inception* *True Grit 2011 (64ena edición) | Succesor: The Descendants* *Drive* *The Help* *Tinker Tailor Soldier Spy |